《送交代李丞元举》
宋代·喻良能

蓝田松下日栖迟，不比韩公作记时。
鹢首千行攀别泪，牛腰几轴送行诗。
我无楚尾歌来暮，君有齐民颂去思。
自是中年多作恶，可堪烟雨话分离。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。